ai4bharat/Pralekha huggingface dataset:
पंतप्रधान कार्यालय
न्युझीलंडच्या पंतप्रधान जेसिंडा अर्डर्न यांच्या बरोबर पंतप्रधानांची द्विपक्षीय बैठक
नवी दिल्ली, 26 सप्टेंबर 2019
पंतप्रधान नरेंद्र मोदी यांनी संयुक्त राष्ट्र आम सभेच्या बैठकीच्या पार्श्वभूमीवर न्यूयॉर्क येथे 25 सप्टेंबर 2019 रोजी न्युझीलंडच्या पंतप्रधान जेसिंडा अर्डर्न यांची भेट घेतली.
दोन्ही नेत्यांनी द्विपक्षीय संबंधांचा आढावा घेतला आणि राजकीय, आर्थिक, सुरक्षा आणि जनतेतील परस्पर संबंध अधिक दृढ करण्याबाबत उपाययोजनांची चर्चा केली. मनीला येथे नोव्हेंबर 2017 मध्ये झालेल्या बैठकीची आठवण दोन्ही नेत्यांनी काढली. न्यूझीलंडच्या पंतप्रधानांच्या ऑक्टोबर 2016 मधील भारत दौऱ्यानंतर नवीन संस्थात्मक यंत्रणा स्थापन करण्यात आली. ज्यामुळे द्विपक्षीय संबंध वृद्धिंगत झाल्याचे त्यांनी नमूद केले. संयुक्त राष्ट्र आम सभेच्या पार्श्वभूमीवर 24 सप्टेंबर 2019 रोजी आयोजित “समकालीन काळात गांधीजींची प्रासंगिकता” या कार्यक्रमात सहभागी होण्याचे निमंत्रण स्वीकारल्याबद्दल पंतप्रधान मोदी यांनी अर्डर्न यांचे आभार मानले.
न्यूझीलंडच्या पंतप्रधानांनी, पंतप्रधान मोदी यांना ‘इंडिया 2022 - इन्व्हेस्टींग इन द रिलेशनशिप’ या नवीन धोरणात्मक कार्यक्रमाची माहिती दिली. न्यूझीलंडमधला भारतीय समुदाय आणि विद्यार्थी हे दोन्ही देशांना जोडणारे महत्वाचे सेतू असल्याचे सांगत दोन्ही देशांच्या मैत्रीपूर्ण संबंधांमध्ये त्यांचे मोठे योगदान असल्याचे अर्डर्न यांनी नमूद केले.
आंतरराष्ट्रीय दहशतवादासह परस्पर हिताच्या प्रादेशिक आणि जागतिक मुद्यांवर त्यांनी चर्चा केली. या मुद्यांवर दोन्ही देशांचे एकमत असल्याबाबत त्यांनी प्रशंसा केली. दोन्ही देशांनी पुलवामा आणि ख्राईस्टचर्च दशहतवादी हल्ल्यांचा निषेध केला आणि परस्परांना पाठिंबा दर्शवला. भारताने ख्राईस्टचर्चबाबत न्यूझीलंड आणि फ्रांसच्या आवाहनाला पाठिंबा दर्शवला आहे.
B.Gokhale/S.Kane/D.Rane
(Visitor Counter : 79
आरोग्य आणि कुटुंब कल्याण मंत्रालय
सक्रीय रुग्ण संख्येचा स्तर सातत्याने कमी राखण्याचा भारताचा कल कायम
सलग दहाव्या दिवशी सक्रीय रुग्ण 10 लाखाच्या खाली
नवी दिल्ली, 1 ऑक्टोबर 2020
सक्रीय रुग्ण संख्या 10 लाखाच्या खाली राखण्याचा कल भारताने कायम राखला आहे.
सलग दहाव्या दिवशी, सक्रीय रुग्ण 10 लाखापेक्षा कमी आहेत.
प्रत्येक दिवशी कोरोना रुग्ण यातून मोठ्या संख्येने बरे होत असल्याने दररोज बरे होणाऱ्यांची मोठी संख्या नोंदवण्याचा कलही जारी राहिला आहे. देशात गेल्या 24 तासात 85,376 रुग्ण कोरोनातून बरे झाले.
भारतात आतापर्यंत 52,73,201 जण कोरोना मुक्त झाले आहेत. दर दिवशी मोठ्या संख्येने रुग्ण बरे होत असल्याने यासाठीच्या राष्ट्रीय दरातही सातत्याने वाढ होत असून सध्या हा दर 83.53% आहे.
बरे झालेल्यांच्या एकूण संख्येतही मोठी वाढ होत असून कोरोना मुक्त झालेल्यांच्या संख्येत शेवटच्या 10 लाखाची भर केवळ 12 दिवसात झाली आहे.
कोरोनातून बरे झालेल्यापैकी 77% जण दहा राज्ये/ केंद्र शासित प्रदेशातले आहेत.
महाराष्ट्रात सर्वाधिक रुग्ण बरे झाले असून त्यानंतर आंध्र प्रदेश आणि तामिळनाडू ही राज्ये आहेत.
भारतात 9,40,705 सक्रीय रुग्ण आहेत.
सक्रीय रुग्णांपैकी 76 % रुग्ण दहा राज्य/ केंद्र शासित प्रदेशात आहेत. देशात पॉझीटीव्ह रुग्णांच्या 14.90% सक्रीय रुग्ण आहेत.
देशात गेल्या 24 तासात 86,821 नव्या रुग्णांची नोंद झाली.
यापैकी 76% रुग्ण दहा राज्यात असून महाराष्ट्रात 18,000 पेक्षा जास्त रुग्णांची नोंद झाली आहे. कर्नाटक आणि केरळ या दोन्ही राज्यात 8000 पेक्षा जास्त रुग्णांची नोंद झाली आहे.
गेल्या 24 तासात 1,181 मृत्यूंची नोंद झाली आहे.
यापैकी 82% मृत्यू 10 राज्ये/ केंद्र शासित प्रदेशात झाले आहेत.
काल नोंद झालेल्या मृत्यूपैकी 40% मृत्यू महाराष्ट्रात झाले असून या राज्यात 481 जणांच्या तर कर्नाटकमध्ये 87 मृत्यूंची नोंद झाली.U.Ujgare/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
मेक इन इंडियाच्या प्रयत्नांना सकारात्मक यश; गेल्या तीन वर्षांत भारतात खेळण्यांची आयात 70 टक्क्यांनी कमी तर निर्यातीत 61 टक्क्यांची वाढ
पंतप्रधानांच्या आवाहनानंतर खेळण्यांच्या क्षेत्रात केंद्र सरकारने राबवलेल्या उपक्रमांमुळे खेळणी उद्योगाला मोठा हातभार: अनिल अग्रवाल, अतिरिक्त सचिव, डीपीआयआयटी
सूक्ष्म, लघु आणि मध्यम उद्योगांनी ‘मेक इन इंडिया’ उपक्रमाअंतर्गत तयार केलेल्या खेळण्यांचे 96 प्रदर्शकांनी मांडले आकर्षक प्रदर्शन
नवी दिल्ली, 5 जुलै 2022
गेल्या तीन वर्षांत, भारतात खेळण्यांची आयात 70 टक्क्यांनी कमी झाली आहे, तर याच काळात, निर्यातीत 61.38% टक्क्यांची वाढ झाली आहे.
नवी दिल्लीत प्रगती मैदान इथे 2 ते 5 जुलै दरम्यान आयोजित करण्यात आलेल्या 13 व्या बिझनेस टू बिझनेस आंतरराष्ट्रीय प्रदर्शनात प्रसारमाध्यमांशी बोलतांना, डीपीआयआयटीचे अतिरिक्त सचिव अनिल अग्रवाल यांनी सांगितले की, पंतप्रधान नरेंद्र मोदी यांनी ऑगस्ट 2020 च्या ‘मन की बात’ कार्यक्रमात भारतातील खेळणी उद्योगांना पुनरुज्जीवन देण्याचे आवाहन केले होते होते, तसेच, मुलांसाठी योग्य अशा प्रकारच्या खेळण्यांची उपलब्धता वाढवावी असा सल्लाही दिला होता. खेळण्यांचा वापर शिक्षणाचे साधन म्हणून करणे, भारतीय मूल्यांवर, इतिहासावर आणि संस्कृतीवर आधारित खेळणी तयार करणे तसेच खेळण्याच्या क्षेत्रात भारताला जागतिक उत्पादनाचे केंद्र बनवावे यावर पंतप्रधानांनी भर दिला होता. त्यानंतर या क्षेत्रात सरकारने राबवलेल्या विविध उपक्रमांचा खेळणी उद्योगांना मोठा लाभ झाला, त्याचे परिणाम म्हणूनच आपल्याला आज मेक इन इंडिया अंतर्गत खेळणी उत्पादन उपक्रम यशस्वी होतांना दिसतो आहे. आता आपण केवळ, खेळण्यांसाठी लागणाऱ्या काही वस्तूंचीच आयात करत आहोत, असेही त्यांनी सांगितले.
या प्रदर्शनात सहभागी झालेल्या सर्व 96 प्रदर्शकांनी पारंपरिक खेळणी, बांधकाम शिकवणारी खेळणी, बाहुल्या, बिल्डिंग ब्लॉक खेळणी, बोर्ड गेम्स, कोडी, इलेक्ट्रॉनिक खेळणी, शैक्षणिक खेळणी, राइड-ऑन इत्यादींपासून विविध श्रेणीतल्या उत्पादनांचे प्रदर्शन केले होते. विशेष म्हणजे ही सर्व खेळणी भारतात तयार झालेली होती. भारतात लघु आणि मध्यम तसेच मोठ्या उद्योगांनी खेळणी तयार केली आहेत. चेन्नापटना, वाराणसी इथली, जीआय टॅग असलेली खेळणी देखील प्रदर्शित केली गेली होती.
भारतीय विचार आणि मूल्यांवर आधारित तसेच, ‘वोकल फॉर लोकल’ ला प्रोत्साहन देणारी खेळणी देखील या प्रदर्शनात उपलब्ध होती. या थीमला मान्यता दिली आहे. प्रत्येक खेळण्यांच्या श्रेणीमध्ये परवडणारी आणि उत्तम दर्जाची महागडी खेळणी देखील आहेत. 2019 मध्ये आयोजित करण्यात आलेल्या 12 व्या प्रदर्शनापेक्षा यंदाचे प्रदर्शन अनेक अर्थांनी वेगळे होते. यातील 116 स्टॉल्सपैकी 90 स्टॉल्समध्ये केवळ आयात केलेली खेळणी प्रदर्शित करण्यात आली होती. या प्रदर्शनाला भारतातील 3,000 हून अधिक प्रतिनिधी तसेच सौदी अरेबिया, UAE, भूतान, USA इत्यादी देशांतील आंतरराष्ट्रीय खरेदीदारांच्या प्रतिनिधींनी भेट दिली.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
आरोग्य आणि कुटुंब कल्याण मंत्रालय
कोविड-19 विषयक ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 162.92 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या 22,36,842 झाली आहे
उपचाराधीन रुग्णांचे प्रमाण 5.62% आहे
रुग्ण बरे होण्याचा दर सध्या 93.15% आहे.
गेल्या 24 तासात 2,67,753 रुग्ण बरे, त्यामुळे बरे झालेल्या एकूण रुग्णसंख्या वाढून 3,70,71,898 वर
गेल्या 24 तासात 2,55,874 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 71.88 कोटी चाचण्या करण्यात आल्या. गेल्या 24 तासात 16,49,108 चाचण्या करण्यात आल्या
आरोग्य आणि कुटुंब कल्याण मंत्रालय
कोविड-19-संदर्भातील अद्ययावत माहिती
भारतातील सक्रीय रुग्णांची संख्या आणखी कमी होत 11,21,671 पर्यंत खाली घसरली
गेल्या 24 तासांत सक्रीय रुग्णसंख्येत 46,281 ची घट
सलग चौथ्या दिवशी 1 लाखांपेक्षा कमी रुग्णसंख्येची नोंद
गेल्या 24 तासांत देशभरात 91,702 नवीन रुग्णांची नोंद
आतापर्यंत देशभरात एकूण 2,77,90,073 रूग्ण कोविडमुक्त
गेल्या 24 तासांत 1,34,,580 रूग्ण कोविडमुक्त
सलग 29 व्या दिवशी दैनंदिन बरे होणाऱ्या रुग्णांची संख्या दैनंदिन नोंद होणाऱ्या रुग्णांहून अधिक
रुग्ण कोविडमुक्त होण्याचा दर वाढून 94.93%
साप्ताहिक पाँझिटिव्हिटी दर सध्या 5.14%
दैनंदिन पाँझिटिव्हिटी दर 4.49% सलग 18 व्या दिवशी तो,10% पेक्षा कमी.
घेण्यात आलेल्या एकूण चाचण्यांची संख्या वाढत जाऊन ती 37. 42 कोटी वर पोहोचली
राष्ट्रव्यापी लसीकरण मोहिमे अंतर्गत आतापर्यंत 24.6 कोटी लसींच्या मात्रा वितरित
अर्थ मंत्रालय
हवामान बदलाचा धोका हा भारत आणि इतर देशांसाठी नकारात्मक परिणाम करणारा मोठा बाह्य घटक : केंद्रीय अर्थसंकल्प 2022-23
उच्च क्षमता मोड्यूल निर्मितीसाठी उत्पादन संलग्न प्रोत्साहन योजनेसाठी अतिरिक्त 19,500 कोटी रुपये वितरणाचा प्रस्ताव
औष्णिक विद्युत केंद्रांवर पाच ते सात टक्के बायोमास गोळे ज्वलनासाठी वापरण्याचा प्रस्ताव, त्यामुळे 38 एमएमटी इतक्या कार्बनडाय ऑक्साईड वायुची निर्मिती रोखणे शक्य होईल
नवी दिल्ली, 1 फेब्रुवारी 2022
अमृत काळात उर्जा स्थित्यंतराला आणि हवामान बदलाचा प्रभाव कमी करण्याला प्रोत्साहन देण्याचा सरकारचा उद्देश आहे. 2022-23 साठीचा केंद्रीय अर्थसंकल्प संसदेत सादर करताना वित्त मंत्री निर्मला सीतारामन यांनी या दृष्टिकोनावर भर दिला आणि देशाची आगेकूच जारी राखताना इतर महत्वाच्या प्राधान्यापैकी एक असल्याचे स्पष्ट केले.
उर्जा संक्रमण आणि हवामान बदल
हवामान बदलाचा धोका हा भारत आणि इतर देशांसाठी नकारात्मक परिणाम करणारा मोठा घटक असल्याचे वित्त मंत्र्यांनी संसदेत सांगितले. पंतप्रधानांनी जाहीर केलेल्या कार्बनची कमी निर्मिती करणाऱ्या विकास धोरणाचा, शाश्वत विकासाप्रती सरकारच्या कटीबद्धतेचे द्योतक म्हणून त्यांनी पुनरुच्चार केला. हे धोरण रोजगाराच्या प्रचंड संधी खुल्या करणारे असून अर्थसंकल्पात यासंदर्भात अल्पकालीन आणि दीर्घ कालीन अनेक कार्ये प्रस्तावित आहेत.
सौर उर्जा
उच्च क्षमता मोड्यूल निर्मितीसाठी उत्पादनाशी निगडीत प्रोत्साहनासाठी अतिरिक्त 19,500 कोटी रुपये वितरणाचा प्रस्ताव वित्तमंत्र्यांनी ठेवला आहे. यामुळे 2030 पर्यंत 280 गिगावाट स्थापित सौर उर्जा क्षमतेचे महत्वाकांक्षी उद्दिष्ट साध्य करण्यासाठी आवश्यक देशांतर्गत निर्मिती सुनिश्चित होईल.
चक्राकार अर्थव्यवस्था
पायाभूत सुविधा, रिव्हर्स लॉजिस्टीक, तंत्रज्ञान सुधारणा आणि अनौपचारिक क्षेत्राशी सांगड यासारख्या मुद्य्यांची दखल घेण्यावर लक्ष केंद्रित केले जाईल असे वित्त मंत्र्यांनी सांगितले.
कार्बन तटस्थ अर्थव्यवस्थेत संक्रमण
औष्णिक विद्युत केंद्रांमध्ये पाच ते सात टक्के इतके बायोमास गोळे ज्वलनासाठी वापरण्याचा प्रस्ताव असून यामुळे वर्षाला 38 एमएमटी इतक्या कार्बनडाय ऑक्साईड वायुची निर्मिती रोखणे शक्य होईल.
तंत्र आणि वित्तीय व्यवहार्यतेसाठी कोळसा गॅसीफिकेशन आणि कोळश्याचे, उद्योग क्षेत्रासाठी आवश्यक रसायनात रुपांतर करणारे चार प्रायोगिक प्रकल्प प्रस्तावित करण्यात आले आहेत.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
शिक्षण मंत्रालय
मे, 2021 महिन्यात नियोजित असलेल्या सर्व ऑफलाईन परीक्षा पुढे ढकलण्यात आल्या
कोविड-19 ची लाट वेगाने पसरत असल्याच्या पार्श्वभूमीवर मे,2021 मध्ये नियोजित असलेल्या सर्व ऑफलाईन परीक्षा रद्द करण्याची विनंती केंद्रीय शिक्षण मंत्रालयाने केली आहे.
देशातल्या सर्व केंद्र सरकार पुरस्कृत संस्थांना उच्च शिक्षण विभागाचे सचिव अमित खरे यांनी पत्र पाठवले असून, मे महिन्यात नियोजित असलेल्या सर्व ऑफलाईन म्हणजेच प्रत्यक्ष केंद्रांवर होणाऱ्या परीक्षा रद्द कराव्यात अशी विनंती केली आहे. ऑनलाईन परीक्षा मात्र घेतल्या जाऊ शकतील.
जूनच्या पहिल्या आठवड्यात या निर्णयाचा आढावा घेतला जाईल, असेही या पत्रात म्हटले आहे.
संस्थेतील कोणालाही काहीही गरज किंवा मदत लागली तर, त्यांना ती त्वरित पुरवली जावी, जेणेकरुन कोणत्याही व्यक्तीसमोर अडचण अथवा संकट असेल तर ते त्यातून बाहेर पडू शकतील. सर्व संस्थांनी पात्र व्यक्तींनां लस घेण्यासाठी प्रोत्साहन द्यावे आणि सर्वांकडून कोविड नियमांचे पालन होईल, अशी दक्षता घ्यावी, अशी सूचनाही या पत्रात देण्यात आली आहे.
माहिती आणि प्रसारण मंत्रालय
51 व्या इफ्फीसाठी बांगलादेश-कंट्री इन फोकस
नवी दिल्ली, 10 जानेवारी 2021
भारतीय आंतरराष्ट्रीय चित्रपट महोत्सवासाठी यावर्षीच्या "कंट्री इन फोकस"साठीच्या देशाचे नाव आज जाहीर करण्यात आले. 51व्या इफ्फीसाठी बांगलादेश-कंट्री इन फोकस राहणार आहे.
कंट्री इन फोकस हा महोत्सवातला विशेष विभाग असून त्या देशाचे चित्रपट क्षेत्रातले योगदान आणि या क्षेत्रातल्या सर्वोत्कृष्ट कामगिरीची दखल यामध्ये घेण्यात येते. 51व्या इफ्फीमध्ये या विभागात चार चित्रपट दाखवण्यात येणार आहेत.
1) तन्वीर मोकम्मल यांचा जीबोन्धुली
2) झहिदूर रहीम अंजान यांचा मेघमल्लार
3) रुबैयात होसेन यांचा अंडर कस्ट्रक्शन
4) सिन्सिअरली युअर्स, ढाका या नुहाश हुमायून, सईद अहमद शौकी,राहत रहमान जॉय, एमडी रोबीउल आलम, गोलम किब्रिया फारुकी, मीर मुकर्रम होसेन, तन्वीर एहसान, महमुदुल इस्लाम, अब्दुलाह अल नूर, कृष्णेदू चटोपाध्याय, सय्यद सालेह अहमद शोभन यांच्या चित्रपटाचा यात समावेश आहे.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री आणि प्रख्यात मधुमेह तज्ज्ञ डॉ. जितेंद्र सिंह यांनी मधुमेह आणि कोविड यांच्यातील परस्पर संबंधांबाबत जनजागृती मोहीम राबवण्याचे आवाहन केले
डायबिटीज इंडिया वर्ल्ड कॉंग्रेस -2021 मध्ये प्रमुख पाहुणे म्हणून उद्घाटनपर भाषण
केंद्रीय मंत्री डॉ. जितेंद्र सिंह, जे प्रतिष्ठित आरएसएसडीआय  चे आश्रयदाते असून मधुमेह आणि औषध विज्ञानचे माजी प्राध्यापक आहेत. ते म्हणाले की मधुमेह आणि कोविड यामधील परस्पर संबंधाबद्दल अधिक जनजागृती करण्याची आवश्यकता आहे, कारण या दोघांमध्ये कारणे आणि परिणामाच्या संबंधाबद्दल काही गैरसमज आहेत.
“डायबेटीस इंडिया” वर्ल्ड कॉंग्रेस -2021 मध्ये प्रमुख पाहुणे म्हणून उद्घाटनपर भाषण देताना डॉ. जितेंद्र सिंह म्हणाले, इतर अनेक क्षेत्रांप्रमाणेच शिक्षण क्षेत्रातही कोविडने आपल्याला प्रतिकूल परिस्थितीत नवीन निकष शोधण्यास प्रवृत्त केले, जे अशा प्रकारच्या आंतरराष्ट्रीय परिषदांच्या यशामध्ये दिसून येते.
डॉ जितेंद्र सिंग म्हणाले, गेल्या दोन दशकांत भारतामध्ये टाइप -2 मधुमेह विकारात मोठी वाढ झाली आहे, ज्याचे प्रमाण आता देशभरात वाढले आहे. टाइप 2 मधुमेह हा आजार दोन दशकांपूर्वी दक्षिण भारतात प्रचलित होता, आज तो उत्तर भारतातही तितकाच सर्रासपणे आढळतो आणि त्याच वेळी महानगर, शहरे आणि नागरी भागातून ग्रामीण भागांतही पोहचला आहे.
जनजागृती करण्यासाठी कोविड-डायबेटिस शैक्षणिक कार्यक्रमांची गरज असल्याचे त्यांनी अधोरेखित केले.
ते म्हणाले की कोविड संपुष्टात आल्यावरही सामाजिक अंतर आणि इतर योग्य वर्तनातून संसर्ग टाळण्याची शिस्त इतर अनेक संसर्गापासून, विशेषतः ज्यांना मधुमेह आहे त्यांच्यासाठी संरक्षण म्हणून कार्य करेल.
डॉ. जितेंद्र सिंह म्हणाले, मधुमेह ग्रस्त असलेल्यांची प्रतिकारशक्ती कमी असते आणि यामुळे मधुमेह ग्रस्त असलेल्या रुग्णाला मूत्रपिंडाचा त्रास किंवा मधुमेह-नेफ्रोपॅथी, मूत्रपिंडाचा गंभीर आजार होण्याची शक्यता असते.
आंतरराष्ट्रीय मधुमेह महासंघाचे अध्यक्ष डॉ. अख्तर हुसेन यांनी आपल्या भाषणात सांगितले की, चीननंतर भारत दुसर्या क्रमांकाचा सर्वात प्रभावित देश आहे. कोविड नंतरच्या काळात ही गुंतागुंत वाढेल असा इशाराही त्यांनी दिला.
मधुमेहाच्या क्षेत्रात अग्रगण्य कार्याबद्दल देशातील अनेक डॉक्टरांना डॉ. जितेंद्र सिंह यांनी पुरस्कार प्रदान केले.
माहिती आणि प्रसारण मंत्रालय
जागतिक बालमजुरीविरोधी दिनानिमित्त नोबेल विजेते कैलाश सत्यार्थी यांच्यावरील चित्रपटाचे प्रसारण
जागतिक बालमजुरीविरोधी दिनानिमित्त उद्या दिनांक 12 जून 2021 रोजी, फिल्म्स प्रभाग नोबेल पारितोषिक विजेते आणि बालमजुरी विरुध्दच्या लढ्यात मोठे योगदान देणारे कैलाश सत्यार्थी यांच्या कार्याची महती अधोरेखित करणारा माहितीपट प्रसारित करणार आहे. हा चित्रपट फिल्म प्रभागाच्या संकेतस्थळावरून तसेच यू-ट्यूब वाहिनीवरून प्रदर्शित होईल.
“आत्ताच कृती करा: बालमजुरी थांबवा” ही यावर्षीच्या जागतिक बालमजुरीविरोधी दिनाची संकल्पना आहे. बाल मजुरीची पद्धत संपूर्णपणे थांबविण्यासाठी आवश्यक असणाऱ्या कृतीवर ती केंद्रीभूत आहे. चित्रपटांच्या माध्यमातून सामाजिक संदेश देण्याची परंपरा सुरु ठेवत, फिल्म प्रभागाने बाल गुलामगिरी आणि लहान मुलांचे शोषण थांबविण्यासाठी जागतिक पातळीवरील चळवळीत आघाडीवर असणारे प्रख्यात सामाजिक कार्यकर्ते कैलाश सत्यार्थी यांच्या या क्षेत्रातील योगदानाला अधोरेखित करणाऱ्या माहितीपटाचे प्रदर्शन करण्याचे ठरविले आहे. सत्यार्थी यांनी त्यांच्या कार्यातून बालकांच्या शिक्षण घेण्याच्या जागतिक हक्काबाबत देखील प्रचार केला आहे. बालकांच्या गुलामगिरीविरुध्द लढा उभारण्याच्या कार्याबद्दलच्या 2014 सालच्या नोबेल पारितोषिकाचे ते सह-विजेते आहेत.
सत्यार्थी या 2019 साली निर्मित 53 मिनिटांच्या चित्रपटातून प्रसिध्द माहितीपट निर्माते पंकज जोहर यांनी बाल मजुरी आणि बाल तस्करी करणाऱ्या गुन्हेगारांकडून हल्ला होणे तसेच इतर अनेक मोठ्या अडचणींना तोंड देऊन सत्यार्थी आणि त्यांच्या कार्यकर्त्यांनी सोडवून आणलेल्या लहान मुलांच्या कहाण्या आणि त्यांचे बदलते आयुष्य यांना सजीव केले आहे.
हा चित्रपट https://filmsdivision.org/ या संकेतस्थळावर “या आठवड्याचा विशेष माहितीपट” म्हणून प्रदर्शित होईल तसेच https://www.youtube.com/user/FilmsDivision या संकेतस्थळावर 12 जून 2021 ला संपूर्ण दिवसभर पाहता येईल.
संरक्षण मंत्रालय
पुनीत सागर अभियान: राष्ट्रीय छात्र सेना मुंबईच्या कॅडेट्सनी जुहू येथे राबवली सागर किनारा स्वच्छता मोहीम
अभिनेता तेज सप्रू, पत्रकार मिलिंद वागळे यांनी सागर किनारा स्वच्छता मोहिमेत सामील होऊन तरुण कॅडेट्सला प्रेरित केले
भारतीय राष्ट्रीय महामार्ग प्राधिकरणाद्वारे रस्ते बांधकामात वापरण्यासाठी गोळा केला प्लास्टिक कचरा
मुंबई, 22 डिसेंबर 2021
पुनीत सागर अभियानाचा एक भाग म्हणून राष्ट्रीय छात्र सेना  मुंबई बी ग्रुप, NCC महाराष्ट्र संचालनालयाच्या वतीने, मुंबईत सागर किनारा स्वच्छता मोहीम राबवत आहे. NCC कॅडेट्सनी आज 22 डिसेंबर 2021 रोजी सकाळी मुंबईतील प्रमुख पर्यटन समुद्रकिनारा, जुहू चौपाटी येथे किनारा स्वच्छ केला.
समुद्र किनारे/चौपाटी प्लास्टिक आणि इतर टाकाऊ पदार्थांपासून मुक्त करण्यासाठी आणि या भागांना स्वच्छ ठेवण्याच्या महत्त्वाबद्दल जागरूकता वाढवण्यासाठी NCC द्वारे राबवण्यात आलेल्या देशव्यापी मोहिमेचा हा एक भाग आहे. स्थानिक लोकांमध्ये आणि भावी पिढ्यांमध्ये स्वच्छ समुद्रकिनारे/चौपाटी यांचे महत्त्व सांगणाऱ्या संदेशाचा प्रसार करणे हे महिनाभर चालणाऱ्या पुनीत सागर मोहिमेचे उद्दिष्ट आहे.
प्रख्यात अभिनेते तेज सप्रू आणि प्रख्यात क्रीडा पत्रकार मिलिंद वागळे यांनी आज जुहू चौपाटीवरील मोहिमेत 1 आर्मड स्क्वाड्रन NCC आणि 1 नेव्हल NCC च्या 80 हून अधिक कॅडेट मुली आणि मुलांसह भाग घेतला. कॅडेट्सनी पुस्तिकांचे वाटप केले आणि समुद्रकिनाऱ्यावर पथनाट्य केले. तेज सप्रू यांनी कॅडेट्सशी संवाद साधला आणि त्यांना प्रेरित केले आणि जबाबदार नागरिक म्हणून त्यांच्या भूमिकेबद्दल त्यांना सांगितले.
कॅडेट्सनी गोळा केलेला कचरा भारतीय राष्ट्रीय महामार्ग प्राधिकरणाकडे  सुपूर्द करण्यात आला असून, ते प्लास्टिक कचऱ्याचा वापर रस्ते बांधणीत करणार आहेत. NHAI सोबत केलेल्या सामंजस्य कराराचा हा एक भाग आहे.
ग्रुप कॅप्टन नीलेश देखणे, मुंबई बी ग्रुपचे ग्रुप कमांडर कर्नल एस के दहिया, कर्नल मित्रा यांनीही या मोहिमेत सहभाग घेतला. प्लॅस्टिक कचरा गोळा करण्याबरोबरच त्यांनी लोकांशी संवाद साधला आणि मोहिमेबद्दल जनजागृती केली.
सामाजिक आणि राष्ट्र उभारणीच्या उपक्रमांमध्ये तरुण कॅडेट्स नियमितपणेमोठ्या प्रमाणावर सहभागी होतात.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
भारतरत्न एमजीआर यांच्या जयंतीनिमित्त पंतप्रधानांनी आदरपूर्वक केले त्यांचे स्मरण
भारतरत्न एमजीआर यांच्या जयंतीनिमित्त पंतप्रधान नरेंद्र मोदी यांनी त्यांचे आदरपूर्वक स्मरण करून त्यांना आदरांजली वाहिली आहे.
ट्विटर संदेशात पंतप्रधान म्हणतात,
"भारतरत्न एमजीआर यांच्या जयंतीनिमित्त त्यांचे आदरपूर्वक स्मरण. सामाजिक न्याय आणि सक्षमीकरणाला सर्वोच्च प्राधान्य देणारे प्रभावशाली प्रशासक म्हणून त्यांचे कार्य प्रख्यात आहे. त्यांच्या योजनांनी गरिबांच्या आयुष्यात सकारात्मक परिवर्तन घडून आले. त्यांची चित्रपटक्षेत्रातील प्रतिभाही व्यापक स्तरावर नावाजली जाते."
ग्रामीण विकास मंत्रालय
‘ग्रामीण उदयमिता संस्थान’अशा नावाने कार्यरत असलेल्या एक बनावट संस्थेकडून ग्रामविकास मंत्रालयाअंतर्गत काम करत असल्याचे भासवून उत्तराखंड, पंजाब आणि हरियाणा इथे खोटी भरतीप्रक्रिया सुरु
ही संस्था बनावट असून इच्छुक उमेदवारांकडून पैसे लुबाडण्याचा उद्योग
नवी दिल्ली, 16 जून 2022
‘ग्रामीण उद्यमिता संस्थान’ ह्या नावाने, एक बनावट संस्था कार्यरत असून आपण केंद्रीय ग्रामविकास मंत्रालयाचा भाग म्हणून काम करत असल्याचा खोटा दावा ही संस्था करते, असे ग्रामविकास मंत्रालयाच्या निदर्शनास आले आहे. एवढेच नाही, तर ही संस्था गेल्या नोव्हेंबर महिन्यापासून डेटा विश्लेषक, प्रशासकीय अधिकारी आणि एमटीएस  पदांसाठी उत्तराखंड, पंजाब आणि हरियाणा ह्या राज्यांत भरती प्रक्रियाही करत आहे, असेही आढळले आहे.
मार्च 2022 मध्ये मंत्रालयालायासंदर्भात मिळलेल्या तक्रारींची दखल घेत, मंत्रालयाने असे स्पष्ट केले आहे की अशी कोणतीही संस्था/स्वायत्त संस्था/संलग्न किंवा अधीनस्थ कार्यालय/संस्था ग्रामीण विकास मंत्रालयाशी संलग्न नाही. या संस्थेची कार्यपद्धती आणि एकूण विश्वासार्हता तपासली असता, ही बनावट संस्था असल्याचे स्पष्ट होते केवळ इच्छुक अर्जदारांकडून पैसे उकळण्याच्या उद्देशाने ही संस्था तयार करण्यात आली आहे.
त्यामुळे, सर्वसामान्य जनतेला या संदर्भात दक्ष राहण्याचा सल्ला देण्यात येत आहे. अर्जदारांनी या संशयास्पद संस्थेने केलेल्या रिक्त जागा/पद/ वेतनमान इत्यादी दाव्यांबाबत सावध राहावे आणि प्रमाणपत्र पडताळणी साठी सुरक्षा रकमेसह असे कोणतेही पैसे अथवा बँक खात्याच्या तपशीलांसह संवेदनशील माहिती या संस्थेला देऊ नये, असे आवाहन केले जात आहे.
नोकरीसाठी इच्छुक अर्जदारांनी कृपया हे ही लक्षात घ्यावे की केंद्र आणि राज्य सरकारची सर्व संकेतस्थळे “gov.in” डोमेनवर आहेत आणि “.com” किंवा इतर कोणत्याही स्पॅम/कन्कोक्टेड/स्पूफ वेबसाइट किंवा खोट्या लिंकवर ही संकेतस्थळे नाहीत.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पेट्रोलियम आणि नैसर्गिक वायू मंत्रालय
ई आणि पी विभागातल्या ओएएलपी लिलावाच्या पाचव्या फेरीसाठी करारावर स्वाक्षरी
बाजारपेठेला अनुकूल ओएएलपीमुळे ऊर्जा क्षेत्रामध्ये स्वावलंबनाकडे वाटचाल-धर्मेंद्र प्रधान
नवी दिल्ली , 17 नोव्हेंबर 2020
ओएएलपी म्हणजेच मुक्त एकरेज परवाना धोरण  बाजारपेठेला अनुकूल असल्यामुळे ऊर्जा क्षेत्र स्वावलंबनाच्या दिशेने वाटचाल करीत आहे, अशी माहिती केंद्रीय पेट्रोलियम आणि नैसर्गिक वायू मंत्री धमेंद्र प्रधान यांनी आज दिली. ते तेल आणि वायूच्या ई आणि पी विभागातल्या 11 ओएएलपी लिलावाच्या पाचव्या फेरीसाठी करारावर स्वाक्षरी करण्यासाठी आयोजित कार्यक्रमात बोलत होते.
यावेळी प्रधान म्हणाले, ‘एचईएलपी’- हेल्पच्या काळामध्ये कार्य यशस्वी होत असून आता ओएएपी लिलावाच्या फेऱ्या वाढवून भारतामध्ये मुक्त एकरेज क्षेत्रामध्येही वाढ झाली आहे. आत्तापर्यंत 80,000 चौरस किमी क्षेत्रफळामध्ये अन्वेषण करण्यात आले आहे. आधी केलेल्या कामाचा यामध्ये समावेश केला तर आत्तापर्यंत 2,37,00 चौरस किमी. क्षेत्रामध्ये मुक्त एकरेज परवाना धोरणाअंतर्गत काम झाले आहे.
या धोरणामुळे संपूर्ण कार्यपद्धतीमध्ये परिवर्तन घडून आल्याचे सांगून मंत्री प्रधान म्हणाले, ओएएलपीमुळे लालफितीचा कारभार आता मोडीत निघाला आहे. तसेच निरनिराळ्या विभागांचा शोध घेऊन उत्पादन क्षेत्रांमध्ये खूप लक्षणीय वाढ करणे शक्य झाले आहे. कोणताही व्यवसाय आहे तसाच सुरू ठेवावा असा दृष्टीकोन जाऊन आता उद्योगामध्ये वेगाने वृद्धी करण्याची महत्वाकांक्षा दिसून येत आहे. त्याचबरोबर तेल आणि नैसर्गिक वायू उत्पादनाचा वेग वाढविण्यासाठी नवनवीन तंत्रज्ञान आणि व्यवसायाचे नवीन मॉडेल आणण्याचे आवाहन धमेंद्र प्रधान यांनी यावेळी केले.
यावेळी 8 ठिकाणच्या तळखोऱ्यातील 11 विभागातल्या एकूण 19,789.04 चौरस किमी. क्षेत्रातल्या कामासाठी ओएएलपीच्या पाचव्या फेरीचे लिलाव करण्यात आले. यासाठी 465 कोटी रुपये देण्यात आले आहेत. ओएनजीसीला 7 विभागाचे काम देण्यात आले. तर 4 विभागाचे काम आॅइल इंडिया लिमिटेडकडे सोपविण्यात आले आहे.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 167.87 कोटी मात्रांचा टप्पा केला पार
गेल्या 24 तासात लसीच्या 55 लाखांहून अधिक मात्रा देण्यात आल्या
रुग्ण बरे होण्याचा दर सध्या 95.14%
गेल्या 24 तासात 1,72,433 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 15,33,921
साप्ताहिक पॉझिटिव्हिटी दर सध्या 12.98%
नवी दिल्ली, 3 फेब्रुवारी 2022
आज सकाळी 7 वाजेपर्यंतच्या तात्पुरत्या अहवालानुसार, गेल्या 24 तासात लसीच्या 55 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 167.87 कोटी  मात्रांचा टप्पा पार केला आहे.
1,85,37,996 लसीकरण सत्रांच्या माध्यमातून या मात्रा देण्यात आल्या. आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,96,612
|
|
2nd Dose
|
|
98,86,305
|
|
Precaution Dose
|
|
35,09,973
|
|
FLWs
|
|
1st Dose
|
|
1,83,98,615
|
|
2nd Dose
|
|
1,72,79,961
|
|
Precaution Dose
|
|
42,84,468
|
|
Age Group 15-18 years
|
|
1st Dose
|
|
4,77,79,454
|
|
2nd Dose
|
|
21,63,015
|
|
Age Group 18-44 years
|
|
1st Dose
|
|
54,28,10,477
|
|
2nd Dose
|
|
41,05,04,684
|
|
Age Group 45-59 years
|
|
1st Dose
|
|
20,06,20,676
|
|
2nd Dose
|
|
17,27,32,572
|
|
Over 60 years
|
|
1st Dose
|
|
12,51,18,558
|
|
2nd Dose
|
|
10,76,27,091
|
|
Precaution Dose
|
|
56,80,676
|
|
Precaution Dose
|
|
1,34,75,117
|
|
Total
|
|
1,67,87,93,137
गेल्या 24 तासात 2,59,107 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  3,97,70,414 झाली आहे.
परिणामी, भारतातील रुग्ण बरे होण्याचा दर 95.14% इतका आहे.
गेल्या 24 तासात 1,72,433 नव्या कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 15,33,921आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 3.67% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 15,69,449 चाचण्या करण्यात आल्या. भारताने आतापर्यंत एकूण 73.41 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 12.98% आहे आणि दैनंदिन पॉझिटिव्हिटी दर देखील 10.99% नोंदविण्यात आला आहे.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178